Усяго на прамую лінію звярнуліся каля дзесяці чалавек, у асноўным жыхары Новалукомля. Былая работніца Новалукомскай ДРЭС, якая пражывае на вул. Набярэжная, закранула пытанне ямачнага рамонту і паўнаты правядзення капрамонту шматкватэрнага дома. Іншыя пыталіся аб магчымасці набыцця жылля па льготным крэдыце для шматдзетнай сям'і, хвалявала праблема спальвання смецця каля вёскі Стражавічы, былі пытанні па дзейнасці мясцовага гаражна-будаўнічага кааператыва. Даручэнне разабрацца з гэтымі зваротамі атрымалі прадстаўнікі мясцовых органаў улады. Яны ўзяты на кантроль КДК па Віцебскай вобласці. Узнятыя пытанні аб высокіх цэнах на лякарствы і прапанову абмежаваць скорасны рэжым у населеных пунктах з гравійным пакрыццём старшыня КДК паабяцаў перанакіраваць у адпаведныя міністэрствы.